ഇനി ട്രഷറിയില് പോയി ക്യൂ നില്ക്കേണ്ട, പണം ഓണ്ലൈന് ആയി പിന്വലിക്കാം ഒരു ദിവസം 2 ലക്ഷം രൂപ വരെ കൈമാറ്റം ചെയ്യാം ട്രഷറി അക്കൗണ്ടില്നിന്നു പണം പിന്വലിക്കാന് ഇനി ട്രഷറിയില് പോയി ക്യൂ നില്ക്കേണ്ട. ഇടാപാട് ഓണ്ലൈന് ആയി ചെയ്യാം. സര്ക്കാര് ജീവനക്കാര്, പെന്ഷന്പറ്റിയവര് തുടങ്ങിയവരെല്ലാം ട്രഷറിയെ ആശ്രയിക്കുന്നവരാണ്. സര്ക്കാറിന്റെ സാമ്ബത്തിക ഇടപാടുകള് ട്രഷറി മുഖേന ആയതുകൊണ്ട് എന്തെങ്കിലും കാര്യത്തിനു ചെന്നാല് നെടുനീളന് ക്യൂ കാണാം. ഓണം പോലുള്ള വിശേഷ ദിവസങ്ങളോടനുബന്ധിച്ചു മുന്കൂട്ടി ശമ്ബളവിതരണം ചെയ്യുകയാണെങ്കില് ചിലപ്പോള് പൊതു സേവനങ്ങള് താല്ക്കാലികമായി നിര്ത്തിവയ്ക്കാറുണ്ട്. ഇനി ഈ ഘട്ടങ്ങളിലും ട്രഷറിയില് നിന്ന് എളുപ്പത്തില് പണം പിന്വലിക്കാം. ഇതിനായി ട്രഷറി സേവിങ്സ് അക്കൗണ്ട് ഉള്ളവര്ക്ക് ഓണ്ലൈന് അക്കൗണ്ട് തുറക്കാം. ഈ ഓണ്ലൈന് അക്കൗണ്ട് ബാങ്കുമായി ബന്ധിപ്പിക്കാം. അതുവഴി എതു സമയത്തും ട്രഷറി സേവിങ്സ് അക്കൗണ്ടിലെ പണം ബാങ്ക് അക്കൗണ്ടിലേക്ക് മാറ്റാം. ഗൂഗിളില് ട്രഷറി സേവിങ്സ് ബാങ്ക് TSB ONLINE സേര്ച്ച് ചെയ്യുക. വെബ് സൈറ്റ് ക്ലിക് ചെയ്ത ശേഷം ന്യൂ റജിസ്ട്രേഷന് ക്ലിക്ക് ചെയ്യുക. സൈറ്റില് നിങ്ങളുടെ ട്രഷറി സേവിങ്സ് ബാങ്ക് അക്കൗണ്ട് നമ്ബര്, ആധാര് നമ്ബര്, ട്രഷറി അക്കൗണ്ട് തുടങ്ങുമ്ബോള് നല്കിയിട്ടുള്ള മൊബൈല് നമ്ബര്, ഇമെയില്, വേണ്ട യൂസര് നെയിം എന്നിവ നല്കുക. അതുനു ശേഷം നെക്സ്റ്റ് ബട്ടന് ക്ലിക്ക് ചെയ്യുക. അതിനുശേഷം വണ് ടൈം പാസ് വേഡ് ഒടിപി ജനറേറ്റ് ചെയ്യും. ഫോണില് വരുന്ന ഒടിപി നമ്ബര് നല്കി സബ്മിറ്റ് ബട്ടണ് ക്ലിക്ക് ചെയ്യുക. അപ്പോള് ടിഎസ്ബി അപ്ലിക്കേഷന് പാസ്വേഡ് ഫോണില് മെസേജ് ആയി വരും. ഈ പാസ്വേഡ് ഉപയോഗിച്ചു ലോഗിന് ചെയ്യാം. ലോഗിന് ചെയ്തശേഷം പുതിയ ലോഗിന് പാസ്വേഡും ട്രാന്സാക്ഷന് പാസ്വേഡും സെറ്റ് ചെയ്യണം. യൂസര് നെയിം പുതിയ പാസ്വേഡ് എന്നിവ കൊടുത്താല് സേവിങ്സ് അക്കൗണ്ട് സന്ദര്ശിക്കാം. അക്കൗണ്ടിലെ ബാലന്സ് തുക, ഇതുവരെയുള്ള ട്രാന്സാക്ഷന് തുടങ്ങിയവ പരിശോധിക്കാം. സ്ഥിര നിക്ഷേപം ഉണ്ടെങ്കില് അതും കാണാവുന്നതാണ്. ട്രഷറിയില് സ്ഥിര നിക്ഷേപം നടത്തിയിട്ടുള്ളവരുടെ പലിശ സേവിങ്സ് അക്കൗണ്ടിലാണ് വരുന്നത്. അക്കൗണ്ടിലെ ക്രയവിക്രയങ്ങള് ഓണ്ലൈനായി മനസിലാക്കാം. അക്കൗണ്ട് സ്റ്റേറ്റ്മെന്റും ലഭ്യമാകും.